b'\n_START_ARTICLE_\nBogdanas Sapiega (1530)\n_START_SECTION_\nBiografija\n_START_PARAGRAPH_\nLietuvos magnat\xc5\xb3 Sapieg\xc5\xb3 gimin\xc4\x97s, Kodenio linijos atstovas, herbo \xe2\x80\x9eLis\xe2\x80\x9c savininkas, Naugarduko vaivados Povilo Ivanovi\xc4\x8diaus Sapiegos antrasis s\xc5\xabnus nuo pirmos santuokos su kunigaik\xc5\xa1tyte Elena Jurjevna Al\xc5\xa1eni\xc5\xa1kaite (m. iki 1558). Broliai\xc2\xa0\xe2\x80\x93 Vitebsko vaivada Mikalojus (1526\xe2\x80\x931599) ir Smolensko vaivada Andrius (apie 1560\xe2\x80\x931621)._NEWLINE_1565 ir 1567 metais Bogdanas Sapiega dalyvavo karin\xc4\x97se kampanijose prie\xc5\xa1 Rusijos valstyb\xc4\x99. U\xc5\xbe\xc4\x97m\xc4\x97 kelet\xc4\x85 auk\xc5\xa1t\xc5\xb3 LDK valstybini\xc5\xb3 pareigybi\xc5\xb3. 1566\xe2\x80\x931569 metais\xc2\xa0\xe2\x80\x93 Belzo pakamaris. 1572 metais gavo valdyti Gomelio seni\xc5\xabnij\xc4\x85._NEWLINE_1572 metais po Lenkijos karaliaus ir Lietuvos did\xc5\xbeiojo kunigaik\xc5\xa1\xc4\x8dio \xc5\xbdygimanto II Augusto mirties Bogdanas Sapiega buvo tarp Fiodoro Ivanovi\xc4\x8diaus i\xc5\xa1rinkimo \xc4\xaf Lenkijos sost\xc4\x85 ir unijos sudarymo su Rusijos valstybe \xc5\xa1alinink\xc5\xb3. 1579\xc2\xa0m. Bogdanas Sapiega gavo valdyti Bocki\xc5\xb3 kaim\xc4\x85, kur 1580 metais pri\xc4\x97m\xc4\x97 Lenkijos karali\xc5\xb3 Stepon\xc4\x85 Bator\xc4\x85._NEWLINE_1579 metais gavo Bresto ka\xc5\xa1teliono pareigyb\xc4\x99. 1585 met\xc5\xb3 baland\xc4\xaf Bogdanas Sapiega tapo Smolensko ka\xc5\xa1telionu. 1587 metais palaik\xc4\x97 \xc5\xa0vedijos princo \xc5\xbdygimanto Vazos kandidat\xc5\xabr\xc4\x85 \xc4\xaf Lenkijos karaliaus sost\xc4\x85. 1588 met\xc5\xb3 gegu\xc5\xbe\xc4\xaf gavo Minsko vaivados pareigyb\xc4\x99. 1591 metais buvo i\xc5\xa1rinktas \xc4\xaf i\xc5\xbedo teismo tribunol\xc4\x85 Vilniuje._NEWLINE_Jis buvo sta\xc4\x8diatiki\xc5\xb3 brolijos narys Vilniuje ir Lvove, prie\xc5\xa1inosi kalvin\xc5\xb3 persekiojimui. Ba\xc5\xbeny\xc4\x8dios \xc4\xafk\xc5\xabr\xc4\x97jas Bogdanovo kaime (Naugarduko vaivadija)._NEWLINE_Mir\xc4\x97 prie\xc5\xa1 1593 met\xc5\xb3 liepos 22 dien\xc4\x85.'